Matovič, Igor, podpredseda vlády a minister financií SR (2022-03-24):
Ďakujem veľmi pekne za túto otázku. Viete, no vždy sa nájdu ľudia, ktorí v takýchto kritických situáciách v prvom rade rozmýšľajú nad tým, ako pomôcť ľuďom v núdzi, a potom ľudia, ktorí zneužiť situáciu, keď sa pomáha ľuďom v núdzi. To sme tu mali aj počas covidu, kedy masívna pomoc, ktorú vláda smerovala voči dotknutým podnikateľom, prilákala rôznych podnikavcov, aby som nehovoril, že podnikateľov, ktorí vykazovali či už fiktívne nájmy, fiktívnych zamestnancov, čokoľvek, len aby sa dostali vlastne k pomoci, ktorá vtedy úplne účelným spôsobom a správnym spôsobom voči dotknutým podnikateľom išla. Rovnako by sme boli naivní, aby sme si teraz mysleli, že keď spustíme pomoc alebo keď sme aj spustili pomoc voči odídencom z Ukrajiny, ako sa teda oficiálne podľa zákona ľudia, ktorí požiadajú na Slovensku o dočasné útočisko, nazývajú, tak aby sme v tejto situácii, keď sme tú pomoc spustili, si mysleli, že zase tu nebudú nejakí tí podnikavci, ktorí sa budú snažiť na tom nejakým spôsobom zarobiť. Úprimne hovorím, pri desiatkach tisíc ľuďoch, ktorí na Slovensku či už budú teda ubytovaní, budú niekde stravovaní a následne si tí ľudia, ktorí ich ubytujú alebo ich budú prestravovať, budú vykazovať na nich požiadavky voči štátu, určite budú takí, ktorí budú podvádzať, a je úlohou všetkých tých ostatných čestných ľudí, ktorí to myslia s pomocou vážne, ktorí sa o takomto nejakom nečestnom konaní dozvedia, aby na to upozornili či už orgány činné v trestnom konaní, alebo teda ten, tú inštitúciu, ktorá tú pomoc poskytuje. V prípade konkrétnej jednej otázky, ktorú som svojho času ja otvoril a čo sme schválili, alebo čo ste vy schválili v lex Ukrajina 2, a to je preplácanie ubytovania v súkromí, tak tam sme sa snažili dať také kontrolné mechanizmy typu, že sme limitovali maximálnu výšku preplatenej, preplateného nájmu podľa veľkosti danej nehnuteľnosti, čiže podľa počtu obytných miestností, čiže je tam limit na jednu obytnú miestnosť 500 eur, na dve 750, na tri 1 000, na štyri 1 250, aby sa nám náhodou nestalo, že niekto si vykáže 50 Ukrajincov v jednoizbovom byte a hlúpy štát mu preplatí, lebo však teda on si vykázal. Čiže priamo už do zákona sme takéto niečo, takéto ochranné mechanizmy schválili a vy ste ich odhlasovali, alebo my sme navrhli a vy ste ich odhlasovali. Rovnako ochranný mechanizmus typu, aby sa nám nestalo, že na jedného odídenca si vykáže ten istý mesiac viacero ubytovateľov požiadavku voči štátu, tak ten mechanizmus je priamo v zákone nastavený, že musí prísť, tá obec posiela tú informáciu na ministerstvo vnútra a následne na ministerstve vnútra dva týždne sú v podstate na prekontrolovanie, či k takémuto niečomu nedošlo, na rovnaké identifikačné číslo odídenca, či sa náhodou neuplatňuje na rôznych miestach požiadavka na preplatenie nájmu a až následne po takejto kontrole peniaze idú späť na obec. Rovnako taký ten kontrolný mechanizmus práve v tejto otázke je zavedený tak, že odídenec musí raz do mesiaca prísť spolu s tým prenajímateľom na miestny, obecný alebo mestský úrad a prihlásiť sa, tak ako to obdobne funguje na úradoch práce, tak musí prísť a fyzicky sa ukázať, že tam ešte je, aby to náhodou nebolo o tom, že niekomu poskytneme v marci 2022 štatút dočasného útočiska, on tu možno pobudne dva-tri dni a potom už bude bývať niekde v Nemecku a my ešte v roku 2024 budeme vyplácať na jeho číslo alebo teda na jeho identifikačné údaje pomoc. Čiže musí sa fyzicky, fyzicky v tej obci preukázať, že vlastne aspoň raz do mesiaca na obecnom úrade, že vlastne naďalej tam v tej obci býva. Takže snažíme sa, každý jeden minister, každý jeden rezort aj pri týchto pomociach už tak trošku predvídavo implementovať kontrolné mechanizmy, aby sa čo najmenej pomoci zneužilo na obohatenie nečestných ľudí.